שאלה: למה דווקא הם?! עוד על רצח הנערים: יכול להיות שהדברים שלי ישמעו קצת כדברי כפירה אבל באמת שזה מציק לי.אנחנו יודעים שהכל זה מלמעלה והכל זה לטובה והצרות שלנו זה מה שנקרא-כפרת עוונות.אבל אם חטיפת הנערים-גילד, נפתלי ואייל, נועדה לעורר את העם בתשובה אז למה הקב"ה לא הביא מכה חזקה לעם כולו?!זתומרת ברור שכל העם כואב את חטיפתם אבל מה עם המשפחות?החברים?האנשים שהכירו אותם?!הנערים עצמם!למה דווקא הם, מכל העם, נחטפו?!במה אני שונה מהם??למה אני זכיתי להשאר כאן בבית עם המשפחה בזמן שהם במקום לא ידוע בטח סובלים וכואבים?!מה אשמות המשפחות שככה נלקחו מהם הילדים??מה עשו החברים שככה נאבדו להם חברים?!למה הקב"ה בוחר רק שלושה בחורים מתוך עם שלם בשביל שיעוררו אותנו?!למה דווקא הם??!
תשובה: אז קודם כל, השאלה שלך אינה כפירה בשום אופן, היא שאלה אמיתית שנובעת מלב מאמין אך כואב. גם כשאומרים שהכל מלמעלה אין הכוונה שלא קשה לנו שלא כואב לנו ושאסור לנו לבטא רגשות. נכון הכל מלמעלה ויש לקב"ה תוכנית! אך זה לא אומר שעכשיו הכל שמח וזורם. זה אומר שהתוכנית של ה  בסוף תוביל אותנו למקום שמח וזורם, אך יש גם בדרך רגעים עצובים וקשים. אז טוב מאוד שאת שואלת, אם לא שואלים לא מתקדמים ולא לומדים. אני מאחל לך להמשיך לשאול שאלות, כי ככה לומדים ומתעלים ומתקרבים לה. שאלת, אם המטרה של ה  זו התחזקות של עם ישראל כולו, אז למה דווקא הם צריכים לסבול יותר מכולם? מקווה שהבנתי נכון את השאלה. כשאנחנו אומרים שהכל לטובה, אנחנו מתכוונים שבאופן כללי הקב"ה מנהל את העולם.כמובן ברוב החיים העולם מנוהל בטוב, אך גם מה שפחות טוב מטופל ע"י הקב"ה ובסוף יוביל לטוב. אבל אנחנו באמת לא מבינים איך זה יקרה. אנחנו באמת לא יכולים להבין את התוכנית של הקב"ה כי אנחנו כאן על הארץ והקב"ה בשמיים. כי גבהו שמים מארץ כן גבהו דרכי מדרכיכם ומחשבתי ממחשבתיכם יש הרבה דברים שאנחנו לא מבינים בעולם, לדוגמה : למה נולדנו דווקא למשפחה שלנו? ולמה השמש דווקא בצבע צהוב? ולמה יש לי אלרגיה לחלב? ואפילו למה הזברה לובשת פיג מה אנחנו לא יודעים, ועוד אלף שאלות. את הפרטים אנחנו לא יודעים, אבל אנחנו כן יודעים שיש להם סיבה אמיתית ומדוייקת מה. זה מעלינו ונשאר לנו רק להאמין. אולי אם היינו קדושים כמו האר"י הקדוש היינו יכולים להבין טיפה יותר. אבל באופן כללי אנחנו יודעים שזה לא קורה סתם ויש השגחה מה. ובאמת פעם כשהיו נביאים על כל דבר היו הולכים לנביאים שהיו מסבירים למה זה קרה ולמה זה קרה, כמו שדוד המלך הלך לחפש את האתונות שאבדו לו והלך לשאול את שמואל הנביא, כי הנביאים באמת ידעו הרבה מאוד. אבל היום שאין לנו נביאים, נותר לנו רק להחזיק באמונה היהודית מדורי דורות, האמונה האמיתית והנכונה, שהכל הוא בהשגחה מאת ה. לפעמים זה קשה מאוד מאוד להבין. הנה שאלת למה דווקא משפחות שעאר, פרנקל ויפרח?? ולמה דווקא החברים שלהם צריכים לסבול?? אנחנו לא יודעים. וזה כואב לנו מאוד, ואנחנו לא מבינים, אבל בטוחים שבסוף זה לטובה, זו הדרך של עם ישראל. באמת קשה מאוד להבין. אולי נבין רק כשיבוא המשיח, אבל האמונה של היהודים היא "אל אמונה ואין עול צדיק וישר הוא" ושזה לא קרה סתם! ונכון שלפעמים זה מאוד מאוד קשה להבין ולכן, מה שכתבת נכון, שהמטרה של הייסורים האלו היא גם כדי שנתחזק, נתחזק באהבה נתחזק באמונה, נתחזק במצוות, זה נכון זה כתוב ברמב"ם בהלכות תענית פרק א: דבר זה מדרכי התשובה הוא שבזמן שתבוא צרה ויזעקו עליה, ידעו הכל שבגלל מעשיהם הרעים הורע להן. וזה הוא שיגרום להסיר הצרה מעליהם. וכאשר יש צרות עם ישראל מתחזק ומתעלה בעקבות הצרות האלה זה נכון באופן כללי. זה לא אומר שבגלל שאנחנו רשעים, ה  עושה לנו צרות, ממש לא. אבל אנחנו בטוחים שאם נתחזק ונהיה טובים יותר, החיים שלנו יהיו טובים יותר. זה מעורר אותנו לחשבון נפש וכד  אבל למה בדיוק הם??? ועל מה בדיוק צריך לחזור בתשובה? זו שאלה שאין לנו תשובה עליה. מלבד זה שזה לא סתם במקרה! זהו, כאשר יש דברים קשים בעם ישראל, עם ישראל תמיד מתגבר ומתחזק ומשתנה לטובה. כי עם ישראל מאמין שהכל, כל העולם וכל הדברים שיש תלוים באיכות התורנית והרוחנית שלו, ולכן הוא מתחזק. אבל את הפרטים אנחנו לא יכולים לדעת. אנחנו רק יודעים בוודאות שיש לנו בשמיים אבא אהוב שעושה את הכי הכי טוב שאפשר, וששום דבר לא קורה סתם מרוע או במקרה מקווה שעניתי לך חיזקי ואימצי מעריך מאוד חגי